     อยู่แถวนี้แต่ไม่เคยรู้เลยว่ามีร้านบรรยากาศดีแบบนี้ด้วย ใครบ้านใกล้เรือนเคียง หรือที่ทำงานแถวนี้ มาเลยค่ะ ร้านจัดตกแต่งสวย บรรยากาศดีมาก เหมาะสำหรับคู่รักมาชิลรับลมยามเย็น อาหารอร่อย แถมมีเครื่องดื่มแอลกอฮอล์จำหน่ายด้วย แต่อุ๋มมากับกลุ่มเพื่อนที่เรียนด้วยกัน ก็เฮฮาไปอีกแบบ ข้อดีคือได้ทานอาหารได้หลากหลายมาก สั่งกันคนละอย่าง สองอย่าง ทานกันไม่หมดกันเลย อีกฝั่งหนึ่งเป็นโรงแรมบูทิคน่ารักๆค่ะ ขั้นเพียงบ่อน้ำพุ เพิ่มบรรยากาศที่ร่มรื่นไปอีก 

เส้นทางการมา:
     - หากมาทางแยกพงษ์เพชร ให้ตรงมาทางแจ้งวัฒนะ วิ่งขนานคลองประปามาค่ะ มาจนสุดทาง บังคับเลี้ยวซ้าย พอเลี้ยวเสร็จก็ชิดขวาทันทีนะคะ เพื่อยูเทิร์นไปเลนตรงข้าม และพอมาถึงเลนตรงข้ามก็ชิดซ้าย เพื่อเลี้ยวไปวิ่งขนานคลองอีกตามเคย ว่าง่ายๆก็เหมือนตรงทะลุมาเลย แต่มันตรงไม่ได้เท่านั้นเอง พอวิ่งเรียบคลองประปาฝั่งแจ้งวัฒนะมาเพียงไม่ไกล จะเห็นป้ายร้านอยู่ซ้ายมือ ปากทางเข้าเป็นร้านอาหารญี่ปุ่น เข้ามาในซอยเลยค่ะ ซอยจะแคบนิดนึง ด้านในมีที่จอดรถของทางร้าน จอดทางด้านขวามือของซอยนะคะ และซ้ายมือคือร้านอาหาร มีพนักงานคอยโบกรถให้จอดอยู่ค่ะ 

เมนูวันนี้:
     - ข้าวผัดมันกุ้ง เมนูนี้อุ๋มเลือกเอง แต่ไม่โดนมากเท่าไหร่ แต่ไม่ถึงกับแย่นะคะ ถ้าให้ดาวสำหรับทานนี้ก็ 3 ดาวค่ะ กุ้งตัวใหญ่อยู่นะ ได้หลายตัวด้วย ข้าวเมล็ดสวย ไม่แข็ง มันกุ้งคลุกไปกับข้าวเลย จัดจานด้วยผักกรีนโอ๊คและเรดโอ๊ค ก็ทำให้อาหารไม่เลี่ยนนะคะ ทานผักด้วยได้เลย 

     - ข้าวกะเพราเนื้อ ปกติไม่ทานเนื้อค่ะ แต่แค่ขอชิมๆพอ มันสุดยอดมากเลย อุ๋มก็ชิมๆเนื้อมาหลายทีละ จนรู้สึกว่ามันอร่อยกว่าหมูและไก่ที่ทานประจำเยอะมาก แต่ก็ยังไม่หันมาทานเนื้อเต็มๆสักที กะเพราเนื้อแบบเผ็ดๆมาเลยค่ะคราวนี้ พริก กระเทียมแน่นมาก กะเพราโรยด้านหน้า ข้าวสวยนุ่มมาก ร้อนๆเลย ไม่ต้องราดพริกน้ำปลาก็อร่อยแล้ว แต่กะเพราดูเหมือนไม่ได้ถูกผัดเข้ากับเนื้อ เหมือนทอดกะเพราแยกต่างหาก ข้อเสียคือ กลิ่นกะเพรามันไม่ถูกคลุกเคล้าเท่าที่ควร แต่ถือว่ารสชาติโอเคอยู่นะคะ 

     - ข้าวผัดแหนม เมื่อไหร่ที่มีแหนมรสชาติอมเปรี้ยว ผัดเข้ากับข้าว ยังไงก็อร่อย แหนมถูกแตกตัวเป็นชิ้นเล็กๆ ผัดปนไปในข้าวผัดที่มีไข่ ข้าวโพด แครอท โรยหน้าด้วยต้นหอม อร่อยมาก จานนี้คอนเฟิร์มว่าอร่อยจริงๆ อุ๋มทานแบบไม่ใส่พริกน้ำปลาเพิ่มนะคะ อร่อยแบบไม่ต้องปรุงเพิ่มเลยค่ะ

     - ปอเปี๊ยะคุณยาย ไส้ในเป็นการรวมตัวของผัก แต่ที่อร่อย คือ แป้งปอเปี๊ยะที่กรอบ บาง และน้ำจิ้มที่เปรี้ยวอมหวาน ชิ้นขนาดต้องกัด 2 ครั้ง ถึงจะหมด แต่ถ้าหั่นมาแบบเป็นแว่นๆ ก็ดูไม่งดงาม ที่ร้านหั่นครึ่งแนวเฉียง 1 จาน เสิร์ฟ 4 ชิ้น พอเหมาะค่ะ ทาน 2 ท่าทนหรือ 4 ท่านก็ยังพอดี 

     - คาโบนาร่า ไม่โดนเท่าไหร่ แต่เพื่อนๆชอบกันนะคะ รสออกครีมมี่เกินไป มันเลี่ยนมากสำหรับอุ๋ม แต่ต้มเส้นได้ดีค่ะ ไม่เลาะ เส้นตึงตัวดีค่ะ 

     - ข้าวผัดกุ้ง ร้านนี้มีข้าวผัดค่อนข้างเยอะ และส่วนผสมของข้าวผัดก็รวมสีสันจริงๆ มีทั้งถั่วลันเตา ข้าวโพด แครอท มะเขือเทศ พริกหยวกสีเหลือง-แดง ไข่ไก่ ใส่กุ้งตัวโตๆมาให้ น่าทานมาก จานนี้อร่อยตามมาตรฐานค่ะ ได้เยอะด้วย สั่งแบบจานเดี่ยวๆมาทานก็อิ่มกันแล้วนะคะ ผัดข้าวไม่แฉะ แต่ข้าวไม่แข็ง เมล็ดข้าวไม่ได้แข็งสวยตามรูปเป๊ะ แต่นุ่มพอดีค่ะ 

     - ข้าวไข่ค้นแฮมชีส จานนี้มาเสิร์ฟหลังๆละ อิ่มกันจะแย่ละ แต่มีชีสมาดักอีก แน่นแทบทานไม่ไหว ลองทานแฮมชีสและน้ำราดมาพร้อมกับข้าวสวยในคำเดียว อร่อยนะคะ ใส่พริกไทยเล็กน้อย พอดีเลย แต่ชีสโดยมาไม่เยอะ เป็นเส้นๆเล็กน้อย ปริมาณเยอะ ทำให้อิ่มหนักเข้าไปใหญ่

     - คารามารี ปลาหมึกทอดร้อนๆ คลุกเคล้ากับพริกปาปริก้านิดหน่อย ก่อนทาน บีบเลม่อนและชุบด้วยซอสที่ให้มา อร่อยมากค่ะ ใครทานเบียร์ สั่งคู่กันจะเยี่ยมมาก 

     - ไก่ตะเกียบ มาช้าไปหน่อย แต่จะบอกว่ามันอร่อยมาก มาแบบร้อนมากจริงๆ ก่อนทานต้องระวังนะคะ ไก่ส่วนปีกบนขนาดเล็ก แทะแล้วมันดีจริงๆ ทอดได้กรอบ อร่อยมาก หมักได้ดีด้วย ออกเค็มๆนิดๆ ลองสั่งดูเลยนะคะ ทานเป็นกับแกล้มเบียร์ก็ดีนะ

     - พาสต้าขี้เมาทะเล โดดเด่นมาจากทะเลที่เยอะมาก หมึก หนวดหมึก กุ้ง หอยเชลล์ มาครบเลย ชิ้นใหญ่ด้วยค่ะ เผ็ดไม่มาก แต่ออกเค็มไปหน่อย จัดจานสวย โรยพริกด้านขอบจาน 

     เมนูเยอะมาก เลยรีวิวนานสำหรับร้านนี้ค่ะ หากอยู่แถวนี้ ใครไม่เคยมา ต้องมาลองนะคะ คู่รัก เพื่อนฝูงนั่งเฮฮา มาเลย จองโต๊ะก่อนล่วงหน้าหลายชั่วโมงหน่อย จะได้นั่งริมสระน้ำนะคะ 